cyanic-selkie/wikianc huggingface dataset:
Anemometer
Mga anemometer ng tubo
Ang matagumpay na metal pressure tube anemometer ni William Henry Dines noong 1892 ay gumamit ng parehong pagkakaiba sa presyon sa pagitan ng bukas na bibig ng isang tuwid na tubo na nakaharap sa hangin at isang singsing ng maliliit na butas sa isang patayong tubo na nakasara sa itaas na dulo. Parehong naka-mount sa parehong taas. Ang mga pagkakaiba sa presyon kung saan nakasalalay ang aksyon ay napakaliit, at ang mga espesyal na paraan ay kinakailangan upang mairehistro ang mga ito. Ang recorder ay binubuo ng isang float sa isang selyadong silid na bahagyang puno ng tubig. Ang tubo mula sa tuwid na tubo ay konektado sa tuktok ng selyadong silid at ang tubo mula sa maliliit na tubo ay nakadirekta sa ibaba sa loob ng float. Dahil tinutukoy ng pagkakaiba ng presyon ang patayong posisyon ng float ito ay isang sukatan ng bilis ng hangin.
Ang malaking bentahe ng tube anemometer ay nakasalalay sa katotohanan na ang nakalantad na bahagi ay maaaring mai-mount sa isang mataas na poste, at hindi nangangailangan ng oiling o pansin sa loob ng maraming taon; at ang bahagi ng pagrerehistro ay maaaring ilagay sa anumang maginhawang posisyon. Kinakailangan ang dalawang connecting tubes. Maaaring lumitaw sa unang tingin na parang isang koneksyon ang magsisilbi, ngunit ang mga pagkakaiba sa presyon kung saan nakasalalay ang mga instrumento na ito ay napakaliit, kaya't ang presyon ng hangin sa silid kung saan inilalagay ang bahagi ng pag-record ay kailangang isaalang-alang. Kaya kung ang instrumento ay nakadepende lamang sa pressure o suction effect, at ang pressure o suction na ito ay sinusukat laban sa air pressure sa isang ordinaryong silid, kung saan ang mga pinto at bintana ay maingat na isinara at ang isang pahayagan ay sinusunog ang tsimenea, isang epekto. maaaring gawin katumbas ng hangin na 10 mi/h (16 km/h); at ang pagbubukas ng bintana sa masungit na panahon, o ang pagbubukas ng pinto, ay maaaring ganap na baguhin ang pagpaparehistro.
Habang ang Dines anemometer ay may error na 1% lamang sa 10 mi/h, hindi ito nakatugon nang maayos sa mahinang hangin dahil sa mahinang pagtugon ng flat plate vane na kinakailangan upang gawing hangin ang ulo. Noong 1918 isang aerodynamic vane na may walong beses ang torque ng flat plate ang nagtagumpay sa problemang ito.
Pitot tube static anemometer
Ang mga modernong tube anemometer ay gumagamit ng parehong prinsipyo tulad ng sa Dines anemometer ngunit gumagamit ng ibang disenyo. Gumagamit ang pagpapatupad ng pitot-static tube na pitot tube na may dalawang port, pitot at static, na karaniwang ginagamit sa pagsukat ng airspeed ng sasakyang panghimpapawid. Sinusukat ng pitot port ang dynamic na presyon ng nakabukas na bibig ng isang tubo na may matulis na ulo na nakaharap sa hangin, at ang static na port ay sumusukat sa static na presyon mula sa maliliit na butas sa gilid ng tubo na iyon. Ang pitot tube ay konektado sa isang buntot upang ito ay palaging ginagawa ang ulo ng tubo upang harapin ang hangin. Bukod pa rito, ang tubo ay pinainit upang maiwasan ang pagbuo ng rime ice sa tubo. Mayroong dalawang linya mula sa tubo pababa sa mga aparato upang masukat ang pagkakaiba sa presyon ng dalawang linya. Ang mga aparato sa pagsukat ay maaaring mga manometer, pressure transduser, o analog chart recorder.
Epekto ng density sa mga sukat
Sa tube anemometer ang dynamic na presyon ay aktwal na sinusukat, bagaman ang sukat ay karaniwang nagtapos bilang isang sukat ng bilis. Kung ang aktwal na density ng hangin ay naiiba sa halaga ng pagkakalibrate, dahil sa magkakaibang temperatura, elevation o barometric pressure, kinakailangan ang pagwawasto upang makuha ang aktwal na bilis ng hangin. Humigit-kumulang 1.5% (1.6% sa itaas ng 6,000 talampakan) ang dapat idagdag sa bilis na naitala ng isang tube anemometer para sa bawat 1000 ft (5% para sa bawat kilometro) sa itaas ng antas ng dagat.
Epekto ng pagyelo
Sa mga paliparan, mahalagang magkaroon ng tumpak na data ng hangin sa ilalim ng lahat ng kundisyon, kabilang ang nagyeyelong pag-ulan. Kinakailangan din ang anemometry sa pagsubaybay at pagkontrol sa pagpapatakbo ng mga wind turbine, na sa malamig na kapaligiran ay madaling kapitan ng in-cloud icing. Binabago ng icing ang aerodynamics ng isang anemometer at maaaring ganap na harangan ito sa paggana. Samakatuwid, ang mga anemometer na ginagamit sa mga application na ito ay dapat na panloob na pinainit. Kasalukuyang available ang mga cup anemometer at sonic anemometer na may mga pinainit na bersyon.
Lokasyon ng instrumento
Upang maihambing ang bilis ng hangin mula sa lokasyon hanggang sa lokasyon, kailangang isaalang-alang ang epekto ng terrain, lalo na sa taas. Ang iba pang mga pagsasaalang-alang ay ang pagkakaroon ng mga puno, at parehong natural na canyon at artipisyal na canyon (mga gusali sa lungsod). Ang karaniwang taas ng anemometer sa open rural terrain ay 10 metro.
Kasingay
thumb|right|Isang pangkat ng mga nakahanay na klampang panggawaing pangkahoy.
Ang klampa, mordansa , o kasingay (Ingles: clamp , cramp) ay isang uri ng gato o kasangkapang pang-ipit na ginagamit panghawak ng mahigpit sa mga bagay upang mapigilan ang paggalaw o paghihiwalay kapag pinatungan ng paloob na presyon o lakas. Sa Nagkakaisang Kaharian at Mexico, mas ginagamit ang salitang cramp kaysa clamp, partikular na kung pansamantala lang ang pagpoposisyon o pagpupuwesto habang nagbubuo o gumagawa. Maraming mga uri ng mga klampang makukuha para sa iba't ibang layuning panggawain. May ilang panandalian lamang, katulad ng sa pagkukumpuni, at mayroon namang pampalagian o permanenteng pagdirikit.
Talaaklatan
Kaurian:Kasangkapang pangkamay Kaurian:Gato Kaurian:Kasangkapan ng karpintero
Pinoy Ako
Ang Pinoy Ako ay ang musikang isinatitik ni Jonathan Manalo at naipakilala sa larangan ng musika ng Orange and Lemons. Ito rin ay ang parehong musikang ginamit bilang theme song o soundtrack ng Pinoy Big Brother. Inilabas ang awiting ito ng Star Songs, Inc. (FILSCAP).
Kritisismo
Hinihinalang na kinopya ang awiting ito mula sa awitin ng The Care na Chandelier.
Bra, Piamonte
Ang Bra (Italyano: [ˈBra], Piamontes: [ˈbrɑ]) ay isang bayan at komuna sa lalawigan ng Cuneo sa hilagang-kanlurang rehiyon ng Italya ng Piamonte. Matatagpuan ito sa 50 km timog-silangan ng Turin at 50 km hilagang-silangan ng Cuneo sa lugar na kilala bilang Roero.
Ang Bra ay ang lugar ng kapanganakan ng feministang pilosopong si Adriana Cavarero, politiko na si Emma Bonino, at ng aktibistng si Carlo Petrini, nagtatag ng kilusang Slow Food at ng unang Unibersidad ng mga Agham Gastronomiko sa mundo, na ang pangunahing campus ay matatagpuan sa loob ng mga hangganan ng munisipyo ng Bra sa Pollenzo. Ang Bra ay tahanan din ng "Keso," isang pagdiriwang pang-internasyonal na pagdiriwang kada dalawang taon na inoorganisa ng Slow Food na nagtatampok ng mga gumagawa ng artisanal na keso mula sa buong mundo. Noong 1997 ang kapistahan ay nakalikom na ng 150,000 bisita.
Flavius Iustinus
Ang Flavius Iustinus ay maaaring tumukoy sa mga sumusunod:
Ben-Hur (pelikula ng 1959)
Ang Ben-Hur ay isang epikong pelikula ng 1959 sa direkyon ni William Wyler, at prinodyus ni Sam Zimbalist para sa Metro-Goldwyn-Mayer. Pinangngunahan ang pelikulang ito nina Charlton Heston (na ginawaran ng Pinakamahusay na Pagganap sa Pangunahing Aktor sa Gawad Oscar o Academy Awards), Stephen Boyd, Haya Harareet, Jack Hawkins, at Hugh Griffith (na ginawaran ng Pinakamahusay na Pagganap sa Pansuportang Aktor sa mismong gawad). Ang pelikulang ito ay hango sa nobelang "Ben-Hur: A Tale of the Christ" (Isang Salaysay ng Kristo) na isinulat ni Gen. Lew Wallace.
Ang bersyong ito ay isa rin remake ng pelikula ng nasabing pamagat noong 1925 na pinagbidahan ni Ramon Novarro at sa direksyon ni Fred Niblo. Ang bagong kasunod na bersyon sa pelikulang ito ay nasa filming o shooting at ipapalabas sa taong 2016 sa pakikimahala ng MGM at Paramount Pictures. Ang bagong bersyon ay nasa pamamahala ng mag-asawang prodyuser na sina Mark Burnett at Roma Downey kasunod ang matagumpay na seryeng "The Bible" sa istasyong History at ang spin-off nitong "Son of God".
Ang "Ben-Hur" ay ginawaran ng 11 Gawad Oscar, kabilang ang Pinakamahusay na Pelikula, Pinakamahusay na Direksyon, Pangunahing Aktor, Pansuportang Aktor, at Pinakamahusay na Sinematograpiya. Ang bilang ng mga gawad ay pinantayan ng Titanic (1997) at Lord of the Rings: The Return of the King (kung saan lahat ng nominasyon ay panalo noong 2003). Panalo din ang pelikulang ito ng tatlong gawad na Golden Globe-Pinakamahusay na Pelikula (Drama), Pinakamahusay na Direktor at Pinakamahusay na Pansuportang Aktor (na tinanggap ni Stephen Boyd).
Sa kasalukuyan, kabilang ang pelikulang ito bilang isa sa mga pinakamalaking pelikula na prinodyus, kung saan naging isa sa mga pinakamahal na produksyon noong 1959 sa halagang $15.2 milyon at kumita ng $146.9 milyon sa unang palabas nito. Kilala ang pelikulang ito sa isang eksena ng paligsahan ng mga karwahe (chariots) kung saan magkatunggali sina Ben-Hur at Messala na dating magkaibigan sa kanilang kabataan na naging kaaway dahil sa sitwasyon ng mga Hudyo na sakop ng Imperyong Romano.
Sinopsis
Ang unang bahagi ng pelikula ay tungkol sa pananampalataya kultura at tradisyon ng mga Hudyo sa ilalim ng Imperiyong Romano. Sa eksenang ito makikita ang mag-asawang sina Jose at Maria kung saan nagbayad ng buwis sa pamahalaang Romano. Ang kasunod na tagpo ay ang kapanganakan ni Jesus sa Bethlehem. Makikita ang tatlong mago para ialay ang mga regalo sa Kanya.
Kasunod ng mga opening credits ay ang naging kwento ni Ben-Hur. Noong AD 26, si Judah Ben-Hur (Charlton Heston) ay isang mayamang prinsipe at mangalakal sa Jerusalem, kasama ang inang si Miriam (Martha Scott); ang kanyang kapatid na si Tirzah (Cathy O'Donnell); ang kanilang alalay na si Simonides (Sam Jaffe) at ang kanyang anak na si Esther (Haya Harareet), na umibig kay Ben-Hur. Ang kanyang kababatang kaibigan, ang Romanong si Messala (Stephen Boyd), ay isang tribune ng militar. Matapos ng ilang taon sa labas ng Jerusalem, si Messala ay nagbalik bilang bagong komandante ng lehiyong Romano. Naniwala si Messala sa tagumpay ng Roma at ang kapangyarihang imperiyal nito, habang si Ben-Hur ay deboto sa kanyang pananmpalataya at ang kalayaan ng mga Hudyo.
Nasa parada ng bagong gobernador na si Valerio Grato nang natangay ang isang piraso ng baldosa ng bubong mula sa tahanan ni Ben-Hur. Sa insidenteng ito halos napatay si Grato sa kanyang sinakyan na kabayo. Bagamat alam ni Messala na isang aksidente lamang, kinondena niya si Ben-Hur at ginawang alipin ng galeyon habang ang kanyang pamilya ay nasa piitan. Doon isinumpa ni Ben-Hur ang paghihiganti sa kanyang kaibigan na ngayo'y isang kaaway, na naging makapangyarihan ang Imperyong Romano sa bayan ng mga Hudyo. Habang nakaposas ang mga preso ay nauhaw si Ben-Hur. Doon nag-alay si Jesus (Claude Heater sa isang di-nabanggit na pagganap), sa panahong iyon ay isang karpintero, ng tubig para kay Ben-Hur upang uminom.
Tatlong taong matapos nanungkulan bilang alipin sa galeyon, itinalaga si Ben-Hur sa kabandilaan ng Consul na Romano na si Quintus Arrius (Jack Hawkins), na nasakdal sa pagsira ng kanyang kabarkuhan ng mga piratang Macedones. Napahanga si Arrius kay Ben-Hur dahil sa kanyang determinasyon at pagiging disiplinado. Inalok ni Arrius kay Ben-Hur ang pagsasanay bilang gladiator o charioteer. Ngunit tinanggihan ni Ben-Hur ang alok, inihayag na babantayan siya ng Diyos sa kanyang paghahanap ng paghihiganti. Nang nakita ng kabarkuhang Romano ang mga Macedon, iniutos ni Arrius ang lahat na manggagaod na panatilihing nakaposas, maliban kay Ben-Hur. Nasira at naanod ang galeyon ni Arrius, ngunit pinalaya ni Ben-Hur ang ibang manggaod, at naligtas niya si Arrius. Inakala ni Arrius na natalo ang kanyang galeyon at nais niyang magpakamatay sa pagkatalo pero pinigilan ni Ben-Hur ang pagpaslang ni Arrius sa sarili. Doon nailigtas ang dalawa at naging dahilan ang dalawa sa matagumpay na digmaan laban sa mga Macedon.
Bumalik si Ben-Hur sa Judea. Sa pagdaan niya nakilala si Baltazar (Finlay Currie) at ang arabong si Sheik Ilderim (Hugh Griffith). Narinig ng sheikh ang kakayahan ni Ben-Hur bilang isang charioteer, at inalok niya si Ben-Hur na gamitin ang quadriga sa isang karera sa ilalim ng panauhin na si Poncio Pilato (Frank Thring), ang bagong gobernador ng Judea. Tinanggihan ni Ben-Hur ang karera kahit napag-alaman niya na sasabak si Messala.
Bumalik si Ben-Hur sa kanyang tahanan sa Jerusalem. Nagkita sila ni Esther, na hindi na kayang magpakasal sa kanyang mapapangasawa. Ang tanging dahilan na ginawa ni Esther ay dahil mas minahal si Ben-Hur. Binisita ni Ben-Hur si Messala at kinailangan niya ang pagpapalaya ng kanyang ina at kapatid. Napag-alaman ng mga Romano na nahawa sina Miriam at Tirzah sa ketong at pinaalis sila mula sa Jerusalem. Humingi ang dalawa kay Esther na itago ang kanilang kondisyon kay Ben-Hur para isipin niya na namatay na sila. Doon nagbago ang isip ni Ben-Hur na sasabak sa isang karera bilang paghihiganti kay Messala hindi lamang sa kanya, kundi na rin sa pagtrato ng Imperyong Romano sa Judea.
Sa gitna ng karera, sinakyan ni Messala ang isang chariot na may patalim sa kanyang mga gulong para sirain ang mga chariot ng magkakatunggali, tinangka ni Messala na sirain ang chariot ni Ben-Hur ngunit napatay ang kanyang sarili. Nagtamo ng mga malalaking pinsala si Messala, habang panalo si Ben-Hur sa karera. Bago namatay, sinabi ni Messala kay Ben-Hur na "hindi pa tapos ang laban" at sa gayo'y mahanap ang kanyang pamilya "sa lambak ng mga ketungin, kung makikilala mo sila." Doon napag-alaman ni Ben-Hur na andoon nga sina Tirzah at Miriam.
Dahil responsibilidad ng utos Romano ang kapalaran ng kanyang pamilya, itinakwil ni Ben-Hur ang kanyang pagiging Romano. Dinala nina Ben-Hur at Esther sina Miriam at Tirzah para maipagaling kay Jesus, ngunit huli na ang lahat nang nahatulan si Jesus sa kamatayan sa krus. Nasaksihan ni Ben-Hur ang pagpako kay Jesus. Nang namatay si Jesus, ang Kanyang dugo ay dumaloy sa mga kapaligiran para sa kaligtasan sa gitna ng kulog, kidlat at buos ng ulan. Doon ay himalang gumaling sina Miriam at Tirzah mula sa sakit. Bumalik si Ben-Hur sa kanyang tahanan at nakita niya si Esther. Naghayag si Ben-Hur na, "Naramadaman ko ang Kanyang (Jesus) tinig na alisin ang espada sa aking kamay." Doon muli nang nabuo si Ben-Hur, ang kanyang ina at kapatid, kasama si Esther.
Sa huling eksena makikita ang tatlong krus, kasama ang napadaang pastol na alaga ang kanyang mga tupa- isang metapor na ibig-sabihin na si Jesus ay Isang Mabuting Pastol.
Mga Nagsisiganap
Si Harareet ang tanging cast member na sa kasalukuyan ay buhay pa.
Ariwanas
Ang Ariwanas, na tinatawag ding Balatas , (Ingles: Milky Way , lit. Daang Malagatas, o Daang Magatas) ay isa sa 170 bilyon (1.7 × 1011) na mga galaksiya sa mapagmamasdang uniberso na naglalaman ng Sistemang Solar  na sistemang kinalalagyan ng mundo(earth) at iba pang mga planeta. Ito ay tinatayang naglalaman ng mahigit 200 bilyong mga bituin at posibleng hanggang 400 bilyong mga bituin. Ang araw ang isa sa mga bituin sa galaksiyang Ariwanas.
Hango ang katawagan nito sa Ingles mula sa katumbas na taguri dito sa Latin - Via Lactea (o Magatas na Daan) - na hinango naman din mula sa Galaxias (Γαλαξίας) ng Griyego.
Pangulo ng Republika ng Tsina
Ang Pangulo ng Republika ng Tsina ay ang pinuno ng estado ng Republika ng Tsina (ROC) (karaniwang kilala bilang Taywan noong dekada 1970). Itinatag noong 1911 and Republika ng Tsina na namuno sa buong Tsina. Gayunpaman, bilang resulta ng Digmaang Sibil ng Tsina, nawalan ng Republika ng Tsina ang kontrol nito sa Tsinang Kontinental sa mga Komunista habang nananatili pa rin ang pamumuno nito sa Taywan, Penghu, Kinmen, Matsu at ibang mga pulo. Itinatag naman ng mga Komunista ang Republikang Popular ng Tsina (PRC) sa Tsinang Kontinental na tinataguriang nag-iisang pamahalaan ng buong Tsina.
Ang umiiral na pamunuan ay ibinuo noong 1948 sa ilalim ng 1947 Saligang Batas ng Republika ng Tsina at impormal naman itong itinuturing bilang "Pangulo ng Taywan".
Hindi kinikilala ng PRC ang pag-iral ng ROC. Hanggang noong huling bahagi ng dekada 1980, ginamit ng PRC ang mga tandang panipi na naglilibot sa mga salita para sa lahat ng mga opisyal na posisyon at organisasyon ng ROC tulad ng "Pangulo" at "pamahalaan" upang mangahulugan ng 'di-pagkilala nito, isang gawing ginawa rin ng ROC. Noong gitnang bahagi ng dekada 1990, ang pamantayang gawi ng mga pahayagan sa PRC ay ang pagtawag sa pamahalaan ng ROC bilang "pamunuan ng Taywan" at ang Pangulo ng ROC bilang "pinuno ng Sona ng Taywan", kung saan ang dalawang mga terminolohiya ay hindi ginagamit kasabay ng mga tandang panipi.
Mga sanggunian
Kaurian:Taiwan
Henry Hudson
thumb|right|Si Henry Hudson. Si Henry Hudson (ipinanganak noong dekada ng 1560 o dekada ng 1570) ay isang Ingles na eksplorador ng dagat at nabigador noong kaagahan ng ika-17 daantaon.
Nagsagawa si Hudson ng dalawang pagtatangka para sa pangalan ng mga mangangalakal na Ingles upang makahanap ng isang maaaring maging Lagusang Hilaga-kanluran papunta sa Cathay (Catai, kasalukuyang Tsina) sa pamamagitan ng isang ruta na nasa ibabaw ng Bilog ng Arktiko. Ginalugad ni Hudson ang rehiyon sa paligid ng modernong pook na metropolitano ng New York habang naghahanap ng isang kanlurang ruta papunta sa Asya sa ilalim ng pagtangkilik ng Dutch East India Company. Ginalugad niya ang ilog na sa lumaon ay ipinangalan para sa kaniya, at nagbunsod kung gayon ng pundasyon para sa kolonisasyong Olandes ng rehiyon.
Natuklasan ni Hudson ang kipot at malawak na look noong kaniyang panghuling ekspedisyon habang hinahanap ang Lagusang Hilaga-kanluran. Noong 1611, pagkaraan ng pagpapalipas ng panahon ng taglamig sa baybayin ng Look James, ninais ni Hudson na magpatuloy pa papunta sa kanluran, subalit ang karamihan sa kaniyang mga tauhan ay nanghimagsik. Iniwanang inaanod ng tubig ng mga mutinero (manghihimagsik) sina Hudson, ang kaniyang anak na lalaki at 7 iba pa; ang mga Hudson, at ang mga itinapon at pinabayaan ay hindi na muling nakita pa.
Magkono
Ang Mangkono o Xanthostemon verdugonianus, ay isang espesye ng halaman ng pamilyang Myrtaceae. Ito ay endemiko sa Pilipinas.
Kaurian:Mga halaman
Ruweda (paglilinaw)
Ang ruweda ay maaaring tumukoy sa mga sumusunod:
Che Guevara
Si Ernesto Guevara (14 Hunyo 1928 – 9 Oktubre 1967), karaniwang kilala bilang Che Guevara o el Che, ay isang manggagamot na ipinanganak sa Argentina, rebolusyonaryong Marksista, politiko, at pinuno ng kilusang gerilya sa Cuba. Bilang isang kabataang nag-aaral ng medisina, mahirap na nilakbay ni Guevara ang buong Latino Amerika, na dahilan upang maharap niya ang katotohanang ng kahirapang nararanasan sa bawat bayan na kanyang madaanan. Sa mga karanasan niyang ito, napaniwala ang sarili na rebolusyon lamang ang tanging paraan upang lunasan ang hindi pagkakapantay-pantay ng ekonomiya ng rehiyon, na nagdala sa kanya ng pag-aaral ng Marksismo at naging kasangkot sa rebolusyong lipunan ng Guatemala sa ilalim ni Pangulong Jacobo Arbenz Guzmán.
Sa kalaunan, naging kasapi si Guevara sa Kilusang ika-26 ng Hulyo (26th of July Movement) ni Fidel Castro na inagaw ang kapangyarihan sa Cuba noong 1959. Pagkatapos magsilbi sa iba't ibang mahahalagang posisyon ng bagong pamahalaan at nagsulat ng mga aklat tungkol sa teoriya at pagsasanay ng pakikibakang gerilya, umalis si Guevara sa Cuba noong 1965 kasama ang hangaring pag-initin muna ang mga rebolusyon sa Congo-Kinshasa (pinangalan sa kalaunan bilang Democratic Republic of the Congo) at sa Bolivia, kung saan nadakip siya ng mga organisadong operasyong militar ng CIA. Namatay si Guevara sa kamay ng Sandatahang Lakas ng Bolivia sa La Higuera malapit sa Vallegrande noong 9 Oktubre 1967. Ang mga lumahok at mga saksi sa huling mga oras ni Guevera ang nagpatunay na kabuuang binitay (summary execution) siya ng mga bumihag sa kanya, marahil upang maiwasan ang pampublikong paglilitis pagkatapos ng pagkakulong sa Bolivia.
Pagkatapos ng kanyang kamatayan, naging simbolo si Guevara ng mga kilusang rebolusyong sosyalismo sa buong daigdig. Nagkamit ng malawak na pamamahagi at pagbabago ang isang litrato ni Guevara (kaliwa) na kuha ni Alberto Korda. Tinawag ng Pamulaan ng Sining sa Maryland (Maryland Institute of Art) ang larawan bilang "ang pinakatanyag na litrato sa buong mundo at isang simbolo ng ika-20 siglo." .
Aisonville-et-Bernoville
Aisonville-et-Bernoville ay isang pakikipagniig sa Aisne departamento sa silangang Pransiya.
Guanine
Ang Guanine (G) ay isa sa apat na pangunahing mga nucleobase na matatagpuan sa mga asidong nukleiko na DNA at RNA na ang iba ang adenine, cytosine, at thymine(uracil sa RNA). Sa DNA, ang guanine ay kapares ng cytosine. Sa pormulang C5H5N5O, ang guanine ay isang deribatibo ng purine na binubuyo ng magkasanib(fused) na singsing na sitemang pyrimidine-imidazole ring na may magkadugtong na mga dobleng bigkis. Sa pagiging hindi saturado, ang bisikliko ay planar. Ang guanine nucleoside ay tinatawag na guanosine.
Substantia nigra
Ang substantia nigra ay isang istraktura sa utak na matatagpuan sa mesencephalon(gitnangutak) na gumagampan ng mahalagang papel sa gantimpala, adiksiyon, at paggalaw. Ang substantia nigra ay Latin para sa "itim na substansiya" dahil ang mga bahagi ng substantia nigra ay lumalabas na mas maitim sa mga kapitbahay na area sanhi ng mga mataas na lebel ng melenin sa mga dopaminerhikong mga neuron. Ang sakit na Parkinson ay inilalarawan ng kamatayan ng mga dopaminerhikong mga neuron sa pars compacta ng substantia nigra.
Lalawigan ng Ankara
Ang Lalawigan ng Ankara ay ang kabiserang lalawigan ng Turkiya.
Klima
Ang klima ay mainit at tuyot sa tag-araw, maulan sa tag-sibol at taglagas, malamig at ma-niyebe sa taglamig, mas basa sa hilaga ng lalawigan kaysa sa mas tuyot na kapatagan sa timog. Ang taunang presipatisayon ng lungsod ng Ankara na matatagpuan sa gitna ng lalawigan ay 415 mm (1.362 talampakan), ang taunang presipatisayon ng Kızılcahamam na matatagpuan sa hilaga ng lalawigan ay 592 mm (1.942 talampakan), at ang taunang presipitasyon ng Şereflikoçhisar na matatagpuan sa timog-silangan ng lalawigan ay 357 mm (1.171 ft).
Mga distrito
• Akyurt
• Altındağ
• Ayaş
• Bala
• Beypazarı
• Çamlıdere
• Çankaya
• Çubuk
• Elmadağ
• Etimesgut
• Evren
• Gölbaşı
• Güdül
• Haymana
• Kalecik
• Kazan
Dragoni
Ang Dragoni ay isang komuna (munisipyo) sa Lalawigan ng Caserta sa rehiyon ng Campania sa Italya, na matatagpuan mga 50 km hilaga ng Napoles at mga 20 km hilaga ng Caserta.
Lalawigan ng Ankara
Mga distrito
• Keçiören
Dragoni
May hangganan ng Dragoni sa mga sumusunod na munisipalidad: Alife, Alvignano, Baia e Latina, Liberi, atRoccaromana.
Lalawigan ng Ankara
Mga distrito
• Mamak
• Nallıhan
• Polatlı
• Pursaklar
• Sincan
• Yenimahalle
• Şereflikoçhisar
DWIZ
Ang DWIZ ay call sign ng dalawang estasyon ng radyo sa Pilipinas.
Musikang klasiko
thumb|right|350px|Mga manunugtog na tumutugtog ng tugtuging klasiko.
Ang tugtuging klasiko ay isang napaka pangkalahatang kataga na pantukoy sa pamantayang tugtugin ng mga bansa sa Kanluraning mundo. Isa itong musikang nilikha o kinumposisyon ng mga musikero na sinanay sa sining ng pagsusulat ng musika (kumposisyon) at isinulat sa notasyong pangtugtugin upang matugtog ng iba pang mga manunugtog. Maaari ring ilarawan ang musikang klasiko bilang isang musika ng sining o tugtugin ng sining dahil ang dakilang sining (kasanayan) ay talagang kailangan upang malikha ito at matugtog ito ng mabuti. Kaiba ang klasikong musika mula sa musikang popular dahil hindi lang ito basta ginawa upang maging tanyag sa loob ng maikling panahon o maging isang tagumpay na pangkomersiyo. Naiiba ito mula sa tugtuging bayan (folk music sa Ingles) na pangkalahatang ginagawa ng pangkaraniwang mga kasapi ng lipunan at natutunan ng panghinaharap na mga salinlahi sa pamamagitan ng pakikinig at paggaya.
Ang musikang klasiko ay isang musikang pangsining na ginawa sa loob, o naka-ugat sa loob, ng mga tradisyon o kaugalian ng Kanluraning musikang liturhikal at sekular (pampananampalataya), na sumasaklaw sa malawak na panahon magmula tinatayang ika-9 daang taon magpahanggang sa kasalukuyang panahon. Ang panggitnang mga gawi ng tradisyong ito ay naging panuntunan sa pagitan ng 1550 at 1900, na kilala bilang "panahon ng pangkaraniwang pagsasagawa".
Malaki ang pagkakaiba ng musikang Europeo mula sa marami pang ibang hindi Europeo at mga anyo ng musikang tanyag dahil sa sistema nito ng notasyong pangmusika o tagdan ng notasyon (staff notation sa Ingles), na ginagamit na magmula bandang ika-16 daang taon. Ginamit ng mga kompositor ang Kanluraning tagdang pangnotasyon upang maitakda sa tagapagtanghal ang lakas, bilis, metro, mga ritmo, at tumpak na pagsasagawa ng isang piyesa ng tugtugin. Nakapag-iiwan ito ng kaunting puwang para sa mga gawain ng pagtugtog na may  walang paghahanda at pagtugtog ng kahit na papaano ayon sa kagustuhan (ad libitum, "pag-aadlib"), na kadalasang naririnig sa hindi Europeong musikang pangsining (paghambingin ang klasikong tugtugin ng Indiya at tradisyunal na musika ng Hapon) at musikang popular.
Ang katagang "musikang klasikal" ay hindi lumitaw hanggang sa pagsapit ng kaagahan ng ika-19 daang taon, bilang pagsubok na maging pamantayan o maging "panuntunan" ang panahon mula kay Johann Sebastian Bach hanggang kay Ludwig van Beethoven bilang ginintuang panahon. Ang pinakamaagang pagtukoy sa "musikang klasiko" ay naitala ng Oxford English Dictionary mula bandang 1836.
Robilante
<templatestyles src="Module:Infobox/styles.css"> Ang Robilante ay isang comune (komuna o munisipalidad), Lalawigan ng Cuneo, rehiyon ng Piamonte, hilagang Italya, na matatagpuan mga 90 km sa timog ng Turin at mga 10 km timog-kanluran ng Cuneo Noong Disyembre 31, 2004, mayroon itong populasyon na 2,362 at may lawak na 24.9 km2.
Ang munisipalidad ng Robilante ay naglalaman ng mga frazione (mga pagkakahati, pangunahin na mga nayon at pamayanan) ng Tetto Pettavino, Malandre, Montasso, at Tetto Chiappello.
Ang Robilante ay may hangganan sa mga sumusunod na munisipalidad: Boves, Roaschia, Roccavione, at Vernante.
Kasaysayan
Ang maliit na bayan ay nailalarawan sa pamamagitan ng isang simbahan na inialay kay San Donato at sa pamamagitan ng kahanga-hangang batong kampanaryo na nakaharap sa pangunahing plaza. Mula sa parehong parisukat maaari mong humanga ang kapilya ng Sant'Anna na nakatayo sa isang burol. Maraming alpinong kapilya ang Robilante at kabilang sa mga ito, naaalala natin ang tungkol sa Madonnina del Laghetto sa lokalidad ng Piagge sa taas na 1343 m. Ang isang maikling distansiya mula sa kapilya ay isang Higanteng Bench (numero 36) kung saan maaari mong pahalagahan ang tanaw ng buong Robilante at sa mga malinaw na araw din ng Cuneo at ang nakapalibot na kapatagan. Maraming mga landas para sa pagbisita sa mga kapilya at paglibang sa kalikasan ng mga nakapaligid na bundok: ang mga landas ay nakakaratula sa pangunahing plaza ng bayan.
Kuwento ni Lolo
Ang "Kuwento ni Lolo" ay isang awitin Filipino na pinasikat ni Lirio Vital noong 1980 at ginawa ang awitin ng Blackgold Record. Ang tema ng awitin ay para sa mga bata.
Mga Muslim sa Toraja
Kasaysayan
Ang Tana Toraja ay ang pangalan para sa orihinal na lugar na tinitirhan ng mga Torajano. Ang Tana Toraja ay kasalukuyang kinabibilangan ng Rehensiyang Tana Toraja at Rehensiyang Toraja Utara; ang teritoryo nito ay nasa hilaga ng Sulawesi Selatan, katabi ng maraming lumang kabihasnan sa pulo ng Sulawesi tulad ng Kaharian ng Luwu, Enrekang, Mandar, at Bone. Hindi tulad ng mga nakapalibot na lugar, hanggang sa unang bahagi ng ika-20 siglo, ang mga taga-Tana Toraja ay sumusunod pa rin sa isang lokal na paniniwala na tinatawag na Aluk Todolo. Ang karamihan sa mga Torajano ay sumusunod pa rin sa paniniwalang ito hanggang sa wakas ay nagkaroon ng malaking pagbabago sa populasyon ng Tana Toraja sa Kristiyanismo o mga aktibidad na zending na sinusuportahan ng pamahalaan ng Silangang Indiyas ng Olanda.
Ang Lembang Madandan ay isa sa mga nayon na ang mga residente ay unang yumakap ng Islam sa Tana Toraja. Sa ilang makasaysayang tala, ang Islam ay pumasok sa Tana Toraja noong 1858 AD. Ang pag-unlad ng Islam sa Tana Toraja ay hindi mabilis na lumalago tulad ng ibang mga rehiyon sa Indonesia, ito ay dahil ang paaralang Aluk Todolo ay nakadikit pa rin sa lipunang Toraja. Ayon sa mga pigura ng Muslim sa Toraja sa Lembang Madandan; Rahim Tambing, nagsimula ang pag-unlad ng Islam sa Tana Toraja lalo na sa Lembang Madandan sa pagtatatag ng isang moske, ito ay Masjid Jami Madandan at pagkatapos ay dahil sa isang kasal sa pagitan ng isang Muslim at isang babaeng Toraja noong 1876. Sinabi ni Rahim Tambing, "Noong 1858, nagsimulang pumasok ang Islam sa Tana Toraja na dinala ni Siduppa mula sa Teteaji Sidrap, pagkatapos ng mahabang pangangaral ng Islam at nagkaroon ng asimilasyon, nagpakasal si Siduppa sa isang babaeng Toraja na nagngangalang Rangga noong 1876, bago magpakasal ay sumamapalataya muna si Rangga sa Islam, kaya si Rangga ang unang Muslim sa Madandan, Tana Toraja".
Isa sa mga dahilan ng mabagal na paglaganap ng Islam sa Tana Toraja, ang mga populasyon ng Muslim sa mababang lupain ay sumalakay sa Toraja noong dekada 1930. Ang resulta, maraming Torajano na nagnanais na makipag-alyansa sa mga Olandes ang nagbalik-loob sa Kristiyanismo para sa pampulitikang proteksyon, at upang makabuo ng isang kilusang paglaban laban sa Bugis at Makassar na Muslim. Sa pagitan ng 1951 at 1965 pagkatapos ng kalayaan ng Indonesia, ang Timog Sulawesi ay nasa kaguluhan bilang resulta ng paghihimagsik na inilunsad ni Darul Islam, na naglalayong magtatag ng estadong Islamiko sa Sulawesi. Ang digmaang gerilya na tumagal ng 15 taon ay nag-ambag sa parami nang parami ng mga Toraja na naging Kristiyano.
Kultura
Ang ilang kulturang etniko ng Toraja ay sumasalungat sa mga turo ng Islam, isa na rito rambu solo'. Ang rambu solo' ay isang tradisyong ginagawa bilang isang ritwal ng pagluluksa o kamatayan. Itinuturing ang rambu solo' na salungat sa mga turo ng Islam, na inuudyukan ng mga Torajano na madalas na nag-iingat ng mga bangkay sa kanilang mga tahanan hanggang sa maisagawa ang mga ito rambu solo'. Samakatuwid ang mga Torajano na sumunod sa Islam ay hindi nagdaraos ng mga kaganapan rambu solo'.
Upang malampasan ang kabaligtaran, ilang tuntunin sa ritwal rambu solo' binago ng mga Muslim sa nayon ng Tarongko, Distritong Makale, Rehensiyang Tana Toraja. Gumagawa sila ng mga ritwal na rambu solo' para sa mga pamilyang namatay at ang mga tradisyonal na ritwal na isinasagawa ay sinasabing umangkop sa batas ng Islam at iba sa rambu solo' na batay sa mga turo ni Aluk Todolo. Kahit na ito ay inaangkin na umayon sa mga aral ng Islam, ang pagpapatupad rambu solo' para sa Torajanong Muslim ay nagkakaroon ng oposisyon, na kabilang mga ito ang MUI Toraja at PCNU Toraja na hindi sumasang-ayon sa mga mamamayang Muslim na nagdaraos ng mga ritwal rambu solo'.
New Caledonia
Ang New Caledonia (Nouvelle-Calédonie) ay isang special collectivity ng Pransiya na matatagpuan sa timog-kanluran ng Karagatang Pasipiko, 1,210 km (750 mi) sa silangan ng Australia at 16,136 km (10,026 mi) sa silangan ng Kalakhang Pransiya. Ang kapuluan na binubuo ng pangunahing-pulo ng Grande Terre, at mga kapuluan ng Loyalty, Chesterfield, Belep, ang Isle of Pines, at ilang pang malalayong pulo, ay bahagi ng rehiyon ng Melanesia. Ang Chesterfield Islands ay nasa Dagat Coral. Tinatawag ng mga taal sa lugar ang Grande Terre na "Le Caillou" ("ang bató").
May lawak na 18,576 km2 (7,172 mi2) ang New Caledonia. Ang populasyon nito ay 256,000, at binubuo ng halo ng mga Kanak (katutubo ng New Caledonia), mga may lahing Europeo (Caldoche at Kalakhang Pranses), mga Polynesian (karamihan mga taga-Wallis and Futuna), at Timog-Silanganing Asyano, at mangilan-ngilan ding mga taga tubong Algeria. Ang kabisera ng teritoryo ay Nouméa.
Kaasiman
Ang kaasiman ay maaaring tumukoy sa gumuguhit na pakiramdam o panlasa na nasa likod ng lalamunan at ng dila, na mas nakikilala bilang sinisikmura. Ang kaasiman ay ginagamit din para sa tinatawag sa Ingles na acid dyspepsia, kung saan mayroong hindi inaasahan o hindi akmang pagkakaroon ng asido sa loob ng tiyan. Mayroong dalawang uri nito. Ang una ay ang dahil sa labis na paggawa ng mga katas na gastriko (katas sa loob ng tiyan, o gastric juice), kabilang na ang normal na asido ng tiyan na kung tawagin ay asidong hidrokloriko. Ang ganitong kalagayan ay tinatawag na hyperacidity sa Ingles o "labis na pangangasim". Ang ikalawang uri ng kaasiman o pangangasim ay dahil sa kabaligtarang sanhi, kung saan ang tiiyan ay hindi kayang gumawa ng tamang dami ng asidong hidrokloriko. Ang normal na asidong ito ng katas na gastriko ay isang makapangyarihang antiseptiko, na karaniwang wumawasak ng hindi mabilang na dami ng mga bakterya na palagiang nakakain kasama ng mga pagkain. Kapag nabawasan o nawala ang paggawa ng asidong hidrokloriko, ang mga bakteryang ito ay maaaring dumami sa loob ng tiyan.
Ang katangiang mga sintomas ng fermentative acid dyspepsia o permentatibong dyspepsia ng asido (kinasasangkutan ng proseso ng permentasyon) ay karaniwang kinasasangkutan ng pyrosis (mulas salitang Griyego para sa "apoy"), ang sintomas kung saan may "nakakapaso o gumuguhit" na pakiramdam sa loob ng tiyan. Ang pangangasim ng sikmura dahil sa permentasyon ay maaaring malunasan sa pamamagitan ng pagbibigay sa pasyente ng mga bagay na nakakapagpapaalis ng katapangan ng asim katulad ng baking soda (bikarbonato ng soda) o magnesia o ibang alkali. Ang kalagayan ng pangangasim ng sikmura ay dahil sa pagkaipon o sa problema sa pagtatanggal ng mga asido sa dugo at mga tisyu ng katawan, at hindi nakaayon sa paginom ng mga asido.
Isang halimbawa ng remedyo laban sa pangangasim ng sikmura ay ang pagsasama-sama ng mga alkali at ng bismuth (gumaganap bilang pampakalma): 5 grano ng bismuth carbonate, 10 grano ng bicarbonate of soda at 10 grano ng light magnesium carbonate (magaang na karbonato ng magnesium), na iniinom na may kahalong kaunting gatas o tubig kung kinakailangan. Maaari ring gamiting remedyo ang tinatawag na compound lozenges of bismuth. Ang isa sa dating mga remedyo laban sa pangangasim ng sikmura na permentatibo ay ang pagpapainom sa pasyente ng mga bagay na nakapagpapagawa sa tiyan na mapatay ang mga mikrobyong lumilikha ng mga asido, katulad ng malabnaw na asidong hidrokloriko, o kaya ay ang malabnaw na asidong nitriko (ang dosis ay 5 mga minim). Binibigyan din ang pasyente ng mga bagay na nakapagpapanumbalik sa kalusugan ng tiyan.
Chuck Norris facts
Ang mga katotohanan tungkol kay Chuck Norris ay mga satirikong katotohanan tungkol sa sining ng militar at sa actor na si Chuck Norris. Ang mga ito ay naging isang phenomenon sa Internet at dahil dito, lumaganap rin ang mga ito sa larangan ng popular na kultura. Ang mga katotohanan ay karaniwang absurdong hayperbolikong pahayag tungkol sa pag-uugali, pagiging macho, sopistikasyon at pagiging tigasin ni Norris.
Pinagmulan
Nagsimulang lumabas ang mga katotohanan tungkol kay Chuck Norris sa Internet noong 2005. Ang mga biro ni Conan Obrien tungkol kay Chuck Norris sa Late Night with Conan O'Brien (na nakapokus sa Walker, Texas Ranger) ay nakita bilang inspirasyon sa pagiging uso ng mga ito. Ang istilong pinagrabe ng mga ito ay tulad ng isang part eng programang Saturday Night Live. Dahil sa popularidad ng mga ito, may mga katulad na mga biro na ang mga ito pero tungkol na sa ibang mga artista at piksiyonal na mga karakter.
Tugon ni Norris
Tumugon si Norris tungkol sa mga katotohanang tungkol sa kaniya sa pamamagitan ng isang pahayag sa kaniyang opisyal na website. Inaamin niyang ang iba sa mga katotohanan ay tunay ngang nakatatawa ngunit sabi rin niya na sinisikap niyang wag seryosohin ang mga ito at umaasa siyang ang mga katotohanang ito ay magiging dahilan para maging interesado ang mga tao sa mga tunay na katotohanan tungkol sa kaniya na nakapaloob sa kaniyang mga pamapanitikang trabaho. Ang unang kulumna ni Chuck Norris para sa WorldNetDaily noong 23 Oktubre 2006 ay binuo ng isa pang tugon. [1] Nagsimula ito katulad ng nauna niyang pahayag sa chucknorris.com pero sinabi niya dito na mas makapangyarihan sa kaniya ang Diyos at si Hesus. Isa sa mga satirikong katotohanang tungkol kay Norris ay nagsasabing “Wala talagang teorya ng ebolusyon. May listahan lang ng mga nilalang na pinayagan ni Chuck Norris na mabuhay. Sa nasabing artikulo, sinabi niya: Nakatatawa siya at kyut. Pero ito talaga ang aking palagay sa teorya ng ebolusyon: hindi ito totoo. Hindi ito ang paraan kung paano tayo nabuo. Ang katotohanan pa nga niyan ay ang buhay na nakikita mo sa planetang ito ay listahan lang talaga ng mga nilalang na pinayagan ng Diyos na mabuhay. Hindi tayo mga nilikha nang ala-suwerte. Hindi tayo mga aksidente. Mayroong Diyos, isang Tagapaglikha na lumikha sa atin. Tayo ay ginawa sa kaniyang imahen kaya tayo naiiba sa ibang mga nilalang. Kung wala Siya, wala akong kapangyarihan. Pero kung nandiyan Siya, ayon sa Bibliya, kaya nating gawin ang lahat ng bagay. Noong 29 Nobyembre 2007, naglabas ang Gotham Books, isang dibisyon ng Penguin USA, ng isang librong pinamagatang The Truth About Chuck Norris: 400 facts about the World's Greatest Human.[3] Kinasuhan sila ni Norris noong Disyembre ng nasabing taon ng “trademark infringement”, “unjust enrichment” at “privacy rights”. Noong 7 Oktubre 2009 nilabas ng Tyndale House Publishers ang The Official Chuck Norris Fact Book na isa sa mga nagsulat at nagendorso ay si Norris.
Mga Prominenteng Pagbanggit
Sa 20 Marso 2006 na isyu ng TIME magazine, tinawag si Chuck Norris bilang isang “online cult hero”. Sa kaniyang pagsagot sa kanilang huling tanong, tinawag niya ang mga katotohanan tungkol kay Chuck Norris na “kakaiba pero sikat na mga kasabihan” at nagsabi pa siya ng isa sa mga ito: “Kaya ni Chuck Norris na maghati gamit ang zero.”
Noong 2011, may patalastas ang World of Warcraft na ipinakita si Chuck Norris.
Inspirasyon at mga katulad na uso
Sa India, may mga katulad na biro pero tungkol sa mga actor na bumbay na sina Rajinikanth at Javan. Kitang kita na ang mga katotohanan tungkol sa Tamil na actor na si Rajinikanth ay kumuha ng inspirasyon sa mga katotohanan tungkol sa kay Chuck Norris. Habang ang karamihan sa mga biro tungkol kay Rajinikanth ay orihinal, marami pa rin sa mga ito ang pinalitan lang ng pangalan ni Rajinikanth mula sa pangalan ni Norris.
Talaan ng mga lungsod sa Vermont
thumb|300px|Lokasyon ng Vermont sa Estados Unidos Ang Vermont ay isang estado na matatagpuan sa rehiyon ng New England sa hilaga-silangang Estados Unidos. May 255 munisipalidad ang estado. Sa bilang na ito, siyam ay nainkorporada bilang mga lungsod at mga munisipalidad na tinuringang malaya mula sa mga pumapaligid na bayan at kondado. Anim sa labing-apat (14) na mga kondado ng Vermont ay may isa o higit pang mga lungsod sa loob ng kanilang nasasakupan. Sa mga lungsod, lima sa mga ito ay nagsisilbing mga county seat para sa kani-kanilang mga kondado—ang mga lungsod na ito ay tinatanda ng asterisko (*).
Populasyon
thumb|Burlington, pinakamataong lungsod ng Vermont
thumb|Rutland thumb|Barre thumb|Montpelier, kabisera ng Vermont Batay sa senso noong 2010, 115,085 katao ay nakatira sa mga lungsod ng Vermont, o 18.39% ng kabuuang populasyon ng estado.
Pansariling kita
Ang karaniwang panggitnang kitang pansambahayan (average median household income) ng mga lungsod ay $35,946 (kapag ni-round sa pinakamalapit na dolyar) - mas-kaunti ng 25.90% kaysa karaniwan ng estado ($48,508). Tanging isang lungsod (ang South Burlington) ay may karaniwang kitang pansambahayan na humihigit sa pambansang karaniwang kitang pansambahayan; ang panggitnang kitang pansambahayan nito ay $51,566 noong 1999.
Lawak
Ang kabuuang lawak ng mga lungsod ng Vermont ay 80.2 milya kuwadrado (208 kilometro kuwadrado). Ito ay 0.8 porsyento ng kabuuang lawak na 9,620 milya kuwadrado (24,900 kilometro kuwadrado).
Adolf Hitler
Si Adolf Hitler (20 Abril 1889 – 30 Abril 1945) ay isang pulitikong Aleman na nagsilbing dáting Kansilyer ng Alemanya mula 1933, at ang Führer ("Pinúnò") ng Alemanya mula 1934 hanggang sa kaniyang kamatayan. Siya ang pinúnò ng Partido ng Pambansang Sosyalistang Manggagawang Aleman (Nationalsozialistische Deutsche Arbeiterpartei o NSDAP), na mas kilalá bílang ang Partidong Nazi.
Nakamit ni Hitler ang kapangyarihan sa isang Alemanyang nahaharap sa krisis matapos ang Unang Digmaang Pandaigdig. Sa pamamagitan ng paggamit ng propaganda at maaalindog na mga pananalumpati, nagawa niyang umapela sa pangangailangan ng mga mahihirap at paigtingin ang mga ideya ng nasyonalismo, antisemitismo, at anti-Komunismo. Sa pagtatatag ng maayos na ekonomiya, pagpapaigting ng militar, at isang rehimeng totalitaryan, gumamit si Hitler ng isang agresibong patakarang pandayuhan sa paghahangad na mapalawak ang Lebensraum ("puwang na tirahan") ng mga Aleman, na nagpasimula ng Ikalawang Digmaang Pandaigdig nang salakayin ng Alemanya ang Poland. Sa pinakamalaking abot-saklaw nito, sumailalim ang kalakihan ng Europa sa kontrol ng Alemanya, subalit kasáma ang ibang kapangyarihang Aksis, sa huli'y natalo pa rin ito ng mga kapangyarihang Alyado. Mula noon, natapos ang mga patakarang panlahi ni Hitler sa pagpapapatay ng humigit-kumulang 11 milyong tao, kasáma na rin ang pagpaslang ng 6 na milyong Hudyo, na ngayo'y kilalá bílang ang Holocaust.
Sa mga hulíng araw ng digmaan, si Hitler, kasáma ang kaniyang bagong asawang si Eva Braun, ay nagpakamatay sa kaniyang taguan sa ilalim ng lupa sa Berlin matapos mapalibutan ng hukbong Sobyet ang lungsod.
Kabataan at Erensiya
Si Alois ay ipinanganak bílang isang ilehitimong anak at sa unang tatlumpu't siyam na taon ng kaniyang búhay ay kaniyang ginamit ang apelyido ng kaniyang ina na "Schicklgruber". Noong 1876, sinumulan na ni Alois gamitin ang pangalan ng kaniyang ama sa muling pag-aasawa ng ina, si Johann Georg Hiedler, matapos bisitahin ang paring humahawak sa mga rehistrong pangkapanganakan (birth certificates) at ideklara na si Hiedler ang kaniyang tunay na ama (Nagbigay si Alois ng impresyon na buhay pa si Hiedler, bagamat siya'y matagal ng patay). Ibinaybay ang kaniyang apelyido sa sari-saring baybay tulad ng Hiedler, Huetler, Huettler and at maaaring ginawa na lámang "Hitler" ng isang eskribyente. Mayroong dalawang teorya patungkol sa pinagmulan ng ngalang ito:
Ang pangalan ni Hitler, "Adolf", ay nagmumula sa lumang salitang Aleman na ang katumbas sa tagalog ay "osong maharlika" ("Adel"="maharlika" + "wolf"). Samakatwid, isa sa mga palayaw na ibinigay ni Hitler sa sarili niya ay Wolf o Herr Wolf — sinumulan niyang gamitin ang palayaw na ito noong 1920's at ang tumatawag lámang sa kaniya ng ganito ay ang mga malapít sa kaniya (bilang "Uncle Wolf" sa mga Wagners) hanggang sa pagbaksak ng Ikatlong Imperyo ng Alemanya (Third Reich). Sa kaniyang mga pinakamalapit na kamag-anak, si Hitler ay kilalá lámang bilang "Adi". Ipinakikita din ng mga pangalan ng kaniyang iba't ibang punong himpilan na nagkalat sa kontinental na Europa (Wolfsschanze sa Silangang Prussia, Wolfsschlucht sa Pransiya, Werwolf sa Ukraine, atbp.) ang ideyang ito.
Bílang bata, si Hitler ay nilalatigo halos araw-araw ng kaniyang ama. Makalipas ang ilang taon sinabi niya sa kaniyang sekretarya, "Nagpasya ako noon na hindi na ako iiyak tuwing ako'y lalatiguhin ng aking ama. Makalipas ang ilang araw, nagkaroon ako ng pagkakataon na subukin ang aking pasya. Ang aking ina, sa katakutan, ay nagtago sa harapan ng pintuan. Ako naman, patahimik ko na binilang ang bawat palo ng patpat na sumugat sa aking puwit. (I then resolved never again to cry when my father whipped me. A few days later I had the opportunity of putting my will to the test. My mother, frightened, took refuge in the front of the door. As for me, I counted silently the blows of the stick which lashed my rear end.)"
Si Hitler ay hindi sigurado kung sino ang kaniyang lolo sa ama, subalit marahil ito ay si Johann Georg Hiedler o ang kaniyang kapatid na si Johann Nepomuk Hiedler. Nagkaroon din ng mga usap-usapin na si Hitler ay isang-kapat na Hudyo at ang kaniyang lola sa ama, si Maria Schicklgruber, ay nabuntis matapos magtrabho bilang katulong sa isang Hudyong pamamahay sa Graz. Noong mga 1920's, ang mga implikasyon ng mga bali-balitang ito kasama na ang kasaysayan ng kaniyang pamilya ay kagimbal-gimbal, lalo na para sa isang tagataguyod ng mapanlahing (racist) ideolohiya. Sinubukang patunayan ng mga kalaban na si Hitler, ang pinuno ng kontra-Semitang Partidong Nazi, ay may mga Hudyong ninuno. Bagamat ang mga bali-balitang ito ay hindi napatunyan, para kay Hitler ay sapat na iyong rason para ilihim ang kaniyang pinagmulan. Ipinilit ng progpagandang Sobyet na si Hitler ay isang Hudyo, bagamat ang ideyang ito'y unti-unting ipinapawalambisa ng mas modernong pananaliksik. Ayon kay Robert G. L. Waite sa The Psychopathic God: Adolf Hitler, ipinagbawal ni Hitler ang pagtatrabaho ng mga babaing Aleman sa mga Hudyong pamamahay, at matapos ang "Anschluss" (aneksasyon) ng Austria, pinasabog ni Hitler ang bayan ng kaniyang ama sa pamamagitan ng paggawa nitong ensayuhan ng mga artilyero (artillery range). Si Hitler ay tila takot malaman na siya ay isang Hudyo na ayon kay Waite, ang katotohanang ito ay higit na mas mahalaga kaysa kung siya ay Hudyo talaga.
Dahil sa trabaho ni Alois Hitler, madalas lumipat ang kaniyang pamilya, mula Braunau patungong Passau, Lambach, Leonding, at Linz. Bilang bata, si Hitler ay ibinalitang mahusay na estudyante sa iba't ibang paaralang elementaryang kaniyang pinasukan; subalit, sa ikaanim na baitang (1900–1), ang kaniyang unang taon ng paaralang sekondarya (Realschule) sa Linz, siya'y bumagsak ng tuluyan at kinailangang ulitin ang baitang. Ibinalita ng mga guro na siya'y "wala kagustuhang magtrabaho." Isa sa mga kaklase ni Hitler sa Linz Realschule ay si Ludwig Wittgenstein, na naging isa sa mga magaling na pilosopo ng ika-20 siglo.
Ipinaliwanag ni Hitler na ang kaniyang biglang pagbaba sa pag-aaral ay isang uri ng pagrerebelde laban sa kaniyang amang si Alois, na gustong pasunurin si Hitler bilang isang opisyal ng adwana tulad niya, bagaman ginusto ni Hitler maging pintorthis educational slump as a kind of rebellion against his father Alois, who wanted the boy to follow him in a career as a customs official, although Adolf wanted to become a painter. Ang paliwanag na ito ay sinusuportaha din ng paglalarawan ni Hitler sa kaniyang sarili bilang isang artistang mali ang pagkakakilala. Subalit, matapos ang pagkamatay ni Alois noong 3 Enero 1903, kung kailan si Adolf ay may 13 taong gulang, hindi nagbago ang estado sa pag-aaral ni Hitler. Sa gulang na 16 taon, iniwan ni Hitler ang paaralan ng walang nakamit na kwalipikasyon.